Diari Oficial de la Generalitat Valenciana


Sumari del DOGV 9401, del 09-08-2022 (2022/7335)

Informació pública del projecte d'expropiació dels terrenys afectats per l'obra de millora de la mobilitat urbana entre el centre urbà i la platja de l'Albir a través de la reordenació del trànsit rodat i la permeabilitat per als vianants i cicloturista. Fase III. Expedient BAS/1706/2022.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9401

Data del DOGV
:   09-08-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/7335


Data del document
:   29-07-2022

Organisme emissor
:   Ajuntament de L'Alfàs del Pi

Tipus de document
:   Anunci

Descriptors 

:   * Alfàs del Pi, l'
    * administració local
    * pla d'urbanisme

Informació pública del projecte d'expropiació dels terrenys afectats per l'obra de millora de la mobilitat urbana entre el centre urbà i la platja de l'Albir a través de la reordenació del trànsit rodat i la permeabilitat per als vianants i cicloturista. Fase III. Expedient BAS/1706/2022. [2022/7335]  
L'Ajuntament Ple, en sessió ordinària de 29 de juliol de 2022, va adoptar el següent acord:  
  
Primer. Disposar l'aplicació del sistema d'expropiació forçosa i procediment de taxació conjunta i aprovar inicialment la relació de propietaris i de béns afectats necessaris per a execució de les obres contingudes en el projecte «Millora de la mobilitat urbana entre el centre urbà i la platja de l'Albir a través de la reordenació del trànsit rodat i la permeabilitat per als vianants i cicloturista. Fase III», d'acord amb la documentació existent al dia de la data que identifica la relació d'interessats, el sòl dels quals a ocupar està destinat a xarxa viària.  
  
Segon. Exposar al públic l'expedient expropiatori BAS/1706/2022, a través de diari d'àmplia difusió en la localitat, edicte en el Diari Oficial de la Generalitat Valenciana, tauler d'anuncis i pàgina web municipal, per termini d'un mes perquè els interessats en el procediment puguen formular les al·legacions, observacions i reclamacions que estimen pertinents contra la relació inicial de propietaris i drets afectats, i en particular pel que fa a la titularitat o valoració dels seus respectius drets.  
  
  
Els errors no denunciats i justificats en aquesta fase, una vegada aprovat l'expedient expropiatori, no donaran lloc a la seua nul·litat ni a la reposició d'actuacions; no obstant això, els interessats conservaran el seu dret a ser indemnitzats, quan siga procedent.  
Tercer. Notificar individualitzadament als interessats que figuren en l'expedient, amb trasllat del full d'apreuament municipal en el qual figura la taxació de cada bé o dret a expropiar, perquè puguen en idèntic termini d'un mes, acceptar el full d'apreuament o rebutjar-lo i formular-ne el seu propi. En el cas que l'expropiat rebutge la valoració continguda en el full d'apreuament formulat per l'Administració local, es traslladarà l'expedient al Jurat Provincial d'Expropiació Forçosa perquè fixe el preu just.  
  
Quart. Traslladar al Registre de la Propietat de Callosa d'Ensarrià el present acord perquè faça, de conformitat amb el que es disposa en l'art. 22 del Reial decret 1093/1997, de 4 de juliol, pel qual s'aproven les normes complementàries al Reglament per a l'execució de la Llei hipotecària sobre inscripció en el Registre de la Propietat d'Actes de Naturalesa Urbanística:  
- L'expedició de certificació de domini i càrregues de la finca registral núm. 5966 de titularitat de Maria Isabel Alcala Torres, (nua propietat) i Francisca Placida Torres Garcia (usdefruit).(Codi registral únic: 7131201226768), afectada parcialment per l'expedient d'expropiació.  
- L'anotació marginal en la finca registral núm. 5966 de titularitat de Maria Isabel Alcala Torres, (nua propietat) i Francisca Placida Torres Garcia (Codi registral únic: 4216904429260), de la iniciació de l'expedient expropiatori BAS/1706/2022, i la seua afecció parcial sobre la superfície que consta inscrita.  
  
L'Alfàs del Pi, 29 de juliol de 2022.- L'alcalde president: Vicente Arques Cortés.